મિ.પરફેકશનિસ્ટ આમીર ખાન અને મેગાસ્ટાર અમિતાભ બચ્ચન એક મૂવીમાં સાથે હોય, એવું પહેલીવાર બન્યું છે. સિલેક્ટેડ ફિલ્મો કરનાર આમીર ખાનનો આ ફિલ્મમાં ફિરંગી મલ્લાહનો રોલ, હોલીવુડ કેરેક્ટર જેક સ્પેરોથી પ્રભાવિત હોય એવું લાગે છે. આમીરના રોલના ગ્રે શેડ્સ સાથે વ્હાઇટ શેડ્સ પણ ફિલ્મમાં છે. છોકરીઓના હાથે માર ખાતો, દિલફેંક આશિક ફિરંગીના રોલમાં આમીરે દિલ રેડ્યું છે. આમીરની એન્ટરી સમયે એનું પર્ફોર્મન્સ પૈસા વસુલ સમજો. ટિકટોક એપમાં આવે છે એવી રિવર્સ ઈફેક્ટ મોટા પડદા પર જોવી ગમી. કેટલાક નોર્મલ ડાયલોગ્સને પણ આમીરે અદ્ભૂત રીતે એકપ્રેસ કર્યા છે તો ફિલ્મની ડિમાન્ડ મુજબ આંખોથી પણ અભિનય કર્યો છે! ઠગનોય ઠગ એટલે ફિરંગી મલ્લાહ.